stanford-oval/wikipedia huggingface dataset:
פטר שטיאסטני
סטטיסטיקה בקריירת הבוגרים > בינלאומי (משחקים רשמיים בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1975 | צ'כוסלובקיה | אליפות העולם עד גיל 20 | 4 | 5 | 3 | 2 | 5 | 0 |
| 1976 | צ'כוסלובקיה | אליפות העולם עד גיל 20 |  | 4 | 1 | 1 | 2 | 0 |
| 1976 | צ'כוסלובקיה | אליפות העולם |  | 9 | 8 | 4 | 12 | 0 |
| 1976 | צ'כוסלובקיה | גביע קנדה |  | 7 | 0 | 4 | 4 | 2 |
| 1977 | צ'כוסלובקיה | אליפות העולם |  | 10 | 3 | 5 | 8 | 0 |
| 1978 | צ'כוסלובקיה | אליפות העולם |  | 10 | 5 | 6 | 11 | 7 |
| 1979 | צ'כוסלובקיה | אליפות העולם |  | 8 | 2 | 3 | 5 | 6 |
| 1980 | צ'כוסלובקיה | אולימפיאדת לייק פלאסיד | 5 | 6 | 7 | 7 | 14 | 6 |
| 1984 | קנדה | גביע קנדה |  | 8 | 1 | 2 | 3 | 0 |
| 1994 | סלובקיה | אולימפיאדת לילהאמר | 6 | 8 | 5 | 4 | 9 | 9 |
| 1995 | סלובקיה | אליפות העולם דרג B |  | 6 | 8 | 8 | 16 | 0 |
| סה"כ | סה"כ | סה"כ | סה"כ | 81 | 43 | 46 | 89 | 30 |
הערות שוליים

↑  ויין גרצקי הגיע ל-137 נקודות בעונתו הראשונה בליגה, אולם לא הוגדר כרוקי בשל עברו בליגה המקצוענית המתחרה WHA.
| --- | --- |
בקרת זהויות :  ISNI: 0000 0000 4567 7155  LCCN: n98073926  NKC: jo2015870687  VIAF: 18999688   WorldCat (עם VIAF): 18999688 
פטר שטיאסטני ב-2006, במשחק ראווה בכיכר האדומה במוסקבה
אסטבן קמביאסו

אסטבן מתיאס קמביאסו (בספרדית: Esteban Matías Cambiasso; נולד ב-18 באוגוסט 1980 בבואנוס איירס, ארגנטינה), המכונה "קוצ'ו" (Cuchu), הוא כדורגלן עבר ארגנטינאי ששיחק בעמדת הקשר. קמביאסו מפעיל יחד עם בן ארצו, חבייר זאנטי, מרכז ספורט לילדים בעיר מילאנו. קמביאסו מחזיק בדרכון איטלקי.
קריירת מועדונים

תחילה, התעניין קמביאסו בכדורסל ואף שיחק מגיל 4 עד גיל 11 אז החליט להתמסר לכדורגל. קמביאסו החל את הקריירה שלו ב-1995 בנוער של קבוצת ארחנטינוס ג'וניורס, המשמשת לרוב כחממה לכדורגלנים צעירים וכישרוניים, וממנה עבר לקבוצת המילואים של ריאל מדריד ב-1996 אחרי שהמועדון הספרדי התרשם מהופעותיו במסגרת הנבחרת הצעירה של ארגנטינה כשהוא רק בן 15.
לאחר שנתיים מוצלחות בספרד חזר קמביאסו לארגנטינה בהשאלה לאינדפנדיינטה לשלוש שנים בהן הפך לאחד הקשרים הטובים בליגה המקומית. קמביאסו הזכיר בסגנון משחקו וכן במראהו את פרננדו רדונדו שגם הוא, כמו קמביאסו, גדל במחלקת הנוער של ארחנטינוס. לאחר 3 עונות מוצלות במדי ה"רוחוס" עבר קמביאסו לריבר פלייט, מועדון הפאר של ארגנטינה. במהלך עונתו במדי ריבר שהייתה שנתו האחרונה בארגנטינה הפגין קמביאסו בנוסף למשחק ההגנתי גם משחק התקפי משובח והבקיע 12 שערים ב-37 משחקים.
בעקבות הפגנת כישרון זו הוחזר קמביאסו לריאל מדריד ב-2002 בתקווה שלאור הניסיון הרב שרכש יוכל להשתלב היטב בחוליית מרכז השדה של הקבוצה, בעונתו הראשונה שימש קמביאסו בעיקר כמחליף וחסה תחת צילו של קלוד מקאללה. עם עזיבתו של מקאללה את הקבוצה, קמביאסו היה אמור לתפוס את מקומו אך הציפיות ממנו היו גבוהות והוא התקשה לתפקד בתור קשר אחורי יחיד במערך הקבוצה. לאחר שנתיים בקבוצה, החליטה הנהלת הקבוצה שלא לחדש את חוזהו.
קמביאסו עבר ב-2004 לאינטר מילאנו האיטלקית, שם נראה כי מימש את הפוטנציאל שהראה בתקופת נערותו בארגנטינה. קמביאסו הפך במהרה לאחד השחקנים החשובים של הקבוצה. באינטר הוא שיתף פעולה עם בן ארצו חואן סבסטיאן ורון והשניים יצרו יחד קישור אימתני. גם עם עזיבתו של ורון המשיך קמביאסו להצטיין ובמהרה הפך לאחד הקשרים המצטיינים בליגה האיטלקית. במדי אינטר זכה קמביאסו ב-5 אליפויות ו3 גביעים.
בעונת 2009/2010 זכה קמביאסו בטרבל היסטורי במדי אינטר כששימש ברוב העונה כשחקן הרכב והשלים משחק מלא בגמר ליגת האלופות נגד באיירן מינכן.
ב-28 באוגוסט 2014 עזב את אינטר לאחר עשור, וחתם בקבוצה האנגלית לסטר סיטי מהפרמייר ליג לשנה אחת. ב-21 בספטמבר 2014 הבקיע קמביאסו את שער הבכורה שלו במדי הקבוצה, במשחק הליגה נגד מנצ׳סטר יונייטד, משחק בו ניצחה לסטר 3-5 לאחר שכבר פיגרה בתוצאה 3-1.
ב-7 באוגוסט 2015 חתם קמביאסו באולימפיאקוס היוונית לשנתיים. ב-8 באוגוסט 2017 הודיע על פרישה מכדורגל.
נבחרת ארגנטינה

בשנת 1996 זומן קמביאסו לסגל נבחרת ארגנטינה הצעירה כשהוא רק בן 15 כדי להשתתף בטורניר הנוער היוקרתי בטולון. זימון זה התאפשר בין היתר בשל סירובן של קבוצות מהליגה הארגנטינאית לשחרר את שחקניהן לטורניר. קמביאסו זומן יחד עם פאבלו איימר וסיקסטו פראלטה ששיחקו אז בנבחרת עד גיל 17. הופעתו במהלך הטורניר הייתה מהגורמים לרכישתו על ידי ריאל מדריד. שנה לאחר מכן, קמביאסו היה קפטן הנבחרת הצעירה של ארגנטינה אשר זכה בגביע העולם לנוער ב-1997.
הוא ערך את הופעת הבכורה שלו במדי הנבחרת הבוגרת בדצמבר 2000 במשחק ידידות מול מקסיקו כשהוא בסך הכול בן 19. קמביאסו אף נכלל בסגל הנבחרת במונדיאל 2006. הופעתו בטורניר זה זכורה במיוחד עקב שני אירועים: הראשון הוא השער שהבקיע כנגד סרביה לאחר רצף של 23 מסירות; האירוע השני היה ברבע הגמר, בו בעיטת העונשין שבעט נעצרה בידי שוער גרמניה ינס להמן ובזאת הודחה נבחרתו מהטורניר. לאחר שנה (2005) בקבוצה הנראזורית החל לשתף פעולה עם שחקן ששיחק איתו בריאל מדריד, סנטיאגו סולארי.
תארים

אינטר מילאנו
אליפות איטליה (5): 2005-06, 2006-07, 2007-08, 2008-09, 2009-10
גביע איטליה (4): 2004/2005, 2005/2006, 2009/2010, 2010/2011
הסופר קאפ האיטלקי (4): 2005, 2006, 2008, 2010
ליגת האלופות (1): 2009/2010
אליפות העולם לקבוצות: 2010
ארגנטינה הצעירה
אליפות העולם לנוער (1): 1997
אליפות אמריקה הדרומית לנוער (2): 1997, 1999
ריבר פלייט
אליפות ארגנטינה (1): קלאוסורה 2002
ריאל מדריד
אליפות ספרד (1): 2003-2002
הגביע הביניבשתי (1): 2003)
הסופר קאפ הספרדי (1): 2003)
הסופר קאפ האירופי (1): (2003)
אליפות יוון (2): 2015/2016, 2016/2017
ג'ורדן מכנר

| --- | --- |
מכנר, 2017
מכנר, 2017
 לידה:  4 ביוני 1964 (בן 60) ניו יורק, ארצות הברית
 מדינה:  ארצות הברית 
 ידוע בשל:  משחקי "הנסיך הפרסי"
 השכלה:  אוניברסיטת ייל  Horace Greeley High School  בית ספר לקולנוע 
 עיסוק:  מתכנת, תסריטאי, מעצב משחקי וידאו, סופר, יוצר קולנוע
 בן או בת זוג:  Whitney Hills (2014–?) 
 jordanmechner.com
 
ג'ורדן מכנר (באנגלית: Jordan Mechner, נולד ב-4 ביוני 1964) הוא מעצב משחקי וידאו, סופר ותסריטאי אמריקני ממוצא יהודי, שהיה מתכנת משחקי וידאו בעברו. מכנר הוא דמות מפתח בהיסטוריית הפיתוח של משחקי וידאו קולנועיים וחלוץ באנימציית משחקי וידאו. הוא החל את הקריירה שלו במשחקי וידאו בשנת 1984 עם פיתוח משחק אמנויות הלחימה רב המכר "קראטקה" עבור Apple II, בזמן שהיה סטודנט באוניברסיטת ייל. בעקבות משחק זה, מכנר פיתח כעבור חמש שנים את משחק הפלטפורמה "הנסיך הפרסי". המשחק עבר הסבה רחבה למגוון קונסולות משחקים והפך לפופולרי ביותר. שני המשחקים השתמשו בטכנולוגיית רוטוסקופינג, לפיה שחקנים צוירו מחדש על סרט הצילום בו צולמו בידי מכנר במצלמה הביתית שלו, כדי ליצור אנימציה בתוך המשחק. משחק "הנסיך הפרסי" הפך למשחק הבסיס עבור זיכיון ממושך, אשר כלל גם את סרט הקולנוע "הנסיך הפרסי: חולות הזמן" של סרטי וולט דיסני משנת 2010 וגם סדרת אתחול למשחקי וידאו מאת חברת יוביסופט.
מכנר קיבל במרוצת השנים מספר פרסי הוקרה, ביניהם פרס החלוציות של בחירת מפתחי המשחקים לשנת 2017. יצירותיו נכללות ברוב רשימות רבי המכר של המשחקים הטובים ביותר בתעשיית הגיימינג.
בשנת 1993, מכנר ייסד את חברת ההפקות Smoking Car Productions כדי לעצב ולביים את משחק ההרפתקה The Last Express על האוריינט אקספרס לפני פרוץ מלחמת העולם הראשונה. בעוד המשחק נחל אכזבה במכירות בתקופה בה יצא, הוא זכה במרוצת השנים למעמד קאלט ומוכר בזכות החדשנות שבו בסיפורת אינטראקטיבית.
כסופר, מכנר כתב רומנים גרפיים בשיתוף פעולה עם מספר מאיירים, ביניהם רבי המכר של הניו יורק טיימס "Templar" ‏(2013, על מסדר אבירי היכל שלמה), "Monte Cristo" ‏(2022, עיבוד מודרני לסיפור הרוזן ממונטה כריסטו של אלכסנדר דיומא האב, המתרחש בארצות הברית שלאחר פיגועי 11 בספטמבר) ו-"Liberty" ‏(2023, המתרחש בתקופת מלחמת העצמאות של ארצות הברית). בשנת 2023, מכנר יצר רומן גרפי ראשון שלו ככותב וכאמן, האוטוביוגרפיה "Replay: Memoir of an Uprooted Family". הרומן הגרפי זכה בפרס שאטו דה שברנייה לשנת 2023 לרומן הגרפי ההיסטורי הטוב ביותר.
בשנת 2001, מכנר עבד במשותף עם חברת יוביסופט על אתחול סדרת משחקי הנסיך הפרסי עם "הנסיך הפרסי: חולות הזמן", שיצא בשנת 2003. המשחק פותח ביוביסופט מונטריאול, ומכנר שימש כמעצב המשחק, כותב וכיועץ אמנותי. המשחק זכה ל-12 מועמדויות ולשמונה זכיות מטעם האקדמיה לאמנויות ולמדעים אינטראקטיבים. מאז, חברת יוביסופט הוציאה ארבעה משחקים נוספים של הנסיך הפרסי וכן את זיכיון סדרת משחקי Assassin's Creed, שהחלה במקור כמשחק המשך ל"נסיך הפרסי: חולות הזמן". עיבוד קולנועי למשחק יצא בשנת 2010 בשם "הנסיך הפרסי: חולות הזמן", ומכנר היה שותף לכתיבת תסריט ראשוני וקיבל קרדיט כמפיק בפועל.
בשנת 2009, מכנר נבחר בידי מגזין IGN לאחד ממאה יוצרי המשחקים הטובים ביותר בכל הזמנים.
הערות שוליים

↑  Le Prix BD des Rendez-vous de l'histoire – Château de Cheverny 2023 – ActuaBD, February 3rd 2024
↑  60. Jordan Mechner, IGN
| --- | --- |
בקרת זהויות :  NLI: 987010635531205171  BIBSYS: 10078695  BnF: cb14120611m (data)  GND: 1051110092  ISNI: 0000 0001 0930 5343  LCCN: no2005095686  NKC: xx0112146  NLK: KAC201332699  NTA: 143417401  RERO: 02-A025533950  SUDOC: 137367902  VIAF: 107490266   WorldCat (עם VIAF): 107490266
Ghostin

| --- | --- |
עטיפתו הלא-רשמית של השיר
עטיפתו הלא-רשמית של השיר
 שיר בביצוע אריאנה גרנדה
 מתוך האלבום Thank U, Next
 יצא לאור:  8 בפברואר 2019
 פורמט:  הזרמת מוזיקה • הורדה דיגיטלית
 תאריך הקלטה:  אוקטובר 2018
 סוגה:  דרים פופ 
 שפה:  אנגלית
 אורך:  4:31
 חברת תקליטים:  ריפבליק
 כתיבה:  כותבים שונים
 הפקה:  מקס מרטין, איליה סלמנזאדה
 
Ghostin (בעברית: רוח רפאים) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו.
השיר הגיע למקום ה-15 במצעד שירי הסטרימינג של חברת המצעדים הרשמית.
רקע וכתיבה

השיר בדומה ל-"7 Rings", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. השיר הוקלט במקור באוקטובר 2018 ביחד עם השיר "Needy", תוך ששניהם נכללו באלבום ההופעה הראשון של גרנדה, K Bye For Now (SWT Live).
כמו כן, עלה השיר לרשת הזרמת המדיה ספוטיפיי, בסמוך לצאת האלבום.
הצלחה

בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-17 מיליון צפיות. קליפ המילים של השיר צבר למעלה מ-2.8 מיליון צפיות.
בין היתר, הצליח השיר לצבור למעלה מ-194 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  ארצות הברית | בילבורד הוט 100 | 25 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 58 |  |
|  הונגריה | Rádiós Top 40 | 34 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 44 |  |
|  הממלכה המאוחדת | מצעד שירי הסטרימינג | 15 |  |
|  יוון | IFPI Greece | 23 |  |
|  ליטא | AGATA | 27 |  |
|  סלובקיה | ČNS IFPI | 37 |  |
|  סקוטלנד | מצעד הסינגלים הסקוטי | 45 |  |
|  פורטוגל | מצעד הסינגלים הפורטוגזי | 36 |  |
|  צ'כיה | ČNS IFPI | 53 |  |
|  צרפת | SNEP | 151 |  |
|  קנדה | קנדה הוט 100 | 27 |  |
|  שוודיה | סוורייטופליסטן | 68 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| הממלכה המאוחדת (BPI) | כסף | 200,000 |
אל-מלכ אל-עאדל

| --- | --- |

 לידה:  יוני 1145 
 פטירה:  אוגוסט 1218 (בגיל 73) 
 מדינה:  הסולטנות האיובית של מצרים 
 
אל-מלכ אל-עאדל או אל-עאדל הראשון (בערבית: العادل, בשמו המלא: الملك العادل سيف الدين أبو بكر بن أيوب 1145 – 31 באוגוסט 1218) היה הסולטאן הרביעי של מצרים וסוריה, ואחיו של סלאח א-דין, מייסד סולטנות מצרים והשושלת האיובית. הצלבנים הכירו אותו בשם ספדין (נגזר מלקב שלו "סיף א-דין", שפירושו "חרב האמונה"), שם שבו הוא עדיין מוכר בעולם המערבי. אל-עאדל היה מנהל ומארגן מוכשר ויעיל, שסיפק תמיכה צבאית ואזרחית חיונית למסעות הגדולים של סלאח א-דין. הוא גם היה גנרל ואסטרטג מוכשר בפני עצמו, ומילא תפקיד מרכזי בהפיכת הח'ליפות הפאטימית המדורדרת בקהיר לסולטנות האיובית של מצרים.
אל-עאדל היה בנו של נג'ם א-דין איוב, ממשפחת האיובים הכורדית, ואחיו הצעיר של סלאח א-דין. הוא נולד ביוני 1145, ככל הנראה בדמשק. הוא זכה לראשונה להכרה כקצין בצבאו של נור א-דין במהלך מסעו השלישי והאחרון של דודו שירכוה במצרים. לאחר מותו של נור א-דין ב-1174, שלט אל-עאדל במצרים בשם אחיו סלאח א-דין וגייס את משאביה העצומים של המדינה לתמיכה במסעותיו של אחיו בסוריה ובמלחמתו נגד הצלבנים. הוא שימש כמושל חלב, אך חזר לנהל את מצרים במהלך מסע הצלב השלישי. כמושל המחוזות הצפוניים של סלאח א-דין, הוא דיכא את מרדו של עז א-דין ממוסול לאחר מותו של סלאח א-דין. במותו של סלאח א-דין הוא כיהן כמושל דמשק.
בשנת 1190 הציע המלך ריצ'רד הראשון מאנגליה לאל-עאדל נישואים עם אחותו הצעירה ג'ואן מאנגליה, ולאחר מכן עם אחייניתו אלינור מבריטני, אך שתי ההצעות לא צלחו, שכן אל-עאדל לא גילה עניין בנצרות.
מאבק על הירושה של סלאח א-דין

השאלה המרכזית במשפחת האיובים השלטת לאחר מותו של סלאח א-דין הייתה האם השלטון יישאר בידי בניו של סלאח א-דין עצמו, יתחלק בין ענפיה השונים של המשפחה, או יתרכז בידיו של אל-עאדל. סלאח א-דין חייב את כל האמירים להישבע אמונים לבנו אל-אפדל עלי, אך לאחר מותו סירבו כמה מבניו האחרים לקבל את עליונותו של אל-אפדל. במחלוקות שבאו לאחר מכן, אל-עאדל מצא את עצמו לעיתים קרובות כמתווך הוגן בין אל-אפדל עלי לאחיו אל-עזיז עותמאן, בניסיון לשמור על השלום. עם זאת, לבסוף הגיע אל-עאדל למסקנה שאל-אפדל עלי אינו כשיר לשלוט, ותמך באל-עזיז עותמאן להפוך לסולטאן במקומו, תוך שהוא מאלץ את אחיו לגלות. מותו של אל-עזיז עותמאן ב-1198 לאחר תאונת רכיבה פתח מחדש את מאבקי הירושה הדינסטיים. אל-אפדל עלי הוזמן חזרה למצרים לשמש כעוצר ליורשו של אל-עזיז עותמאן, אל-מנצור מוחמד בן ה-12. מבסיס כוח זה הוא חבר לאחיו א-זהיר ע'אזי כדי לנסות לסלק את אל-עאדל מדמשק, אותה צרו. אל-עאדל שיחק במיומנות בין אחייניו, תמרן את נאמנויותיהם של בעלי בריתם, ובסיוע בנו אל-כאמל, שהגיע לדמשק עם תגבורות, הביא לסיום המצור בדצמבר 1199. אל-אפדל נסוג למצרים, אך דודו רדף אחריו והביס את צבאו בבילביס. לאחר שברח לקהיר, ביקש אל-אפדל שלום בתנאים כלשהם; הוא נושל ממצרים והובטחו לו הערים סמוסטה ומיאפרקין. ב-17 בפברואר 1200 הכריז אל-עאדל על עצמו כסולטאן. אל-אפדל ניסה שוב להתנגד, אך לבסוף איבד את רצונו להמשיך להילחם. אל-עאדל אישר את שלטונו של אל-אפדל על סמוסטה, סרוג' וערים נוספות, וא-זהיר הכיר בסמכותו של דודו באביב 1202. כך הצליח אל-עאדל לבסס את סמכותו על כל השטחים האיוביים.
שלטונו

לאחר ניצחונו, שלט אל-עאדל בחוכמה וביעילות במצרים ובסוריה במשך כמעט שני עשורים, תוך קידום סחר ויחסים טובים עם המדינות הצלבניות. עם זאת, במהלך חלק ניכר ממלכותו, השליט האפקטיבי של מצרים היה בנו אל-מלכ אל-כאמל.
שלטונו של אל-עאדל התאפיין יותר בקונסולידציה מאשר בהתפשטות. כשהגיע לשלטון, הוא היה כבר בשנות החמישים המאוחרות לחייו, ולאחר כמעט שני עשורים של מלחמות כמעט רצופות. דאגתו הראשונה הייתה לשקם את האוצר, שהתרוקן כמעט לחלוטין בשל בניית האימפריה של אחיו, המלחמות עם הצלבנים והמאבקים בתוך השושלת האיובית עצמה. אל-עאדל הכניס רפורמות במטבע ובמערכת המיסוי. יעילות צעדיו ניכרת בהתאוששות המהירה יחסית של מצרים מרעידת אדמה ב-1200 ומשיטפונות נמוכים של הנילוס בין 1199 ל-1202, שהובילו לבצורת ורעב. באמצעות צעדים שונים, כולל שליחת חייליו לעבוד בשדות, הבטיח אל-עאדל יציבות חברתית ופוליטית והתאוששות כלכלית.
מניעת מסע צלב חדש הייתה דאגתו השנייה העיקרית, ולשם כך עודד סחר עם סוחרים אירופאים, מתוך חישוב שאם לערי הסחר בים התיכון יהיה אינטרס בסחר שליו, הן יהיו פחות נוטות לתמוך במסע צלב חדש. הוא לא הצליח לחלוטין בכך, והיו פשיטות ימיות פרנקיות על רוזטה ב-1204 ועל דמיאט ב-1211.
דאגתו השלישית הייתה לשמור על הגמוניה בתחומי האיובים ללא שימוש בכוח. הוא הוכיח את עצמו כדיפלומט מיומן והצליח להימנע מעימותים לאחר 1201. חשיבות מיוחדת הייתה לנישואי בתו דיפה ח'אתון לבנו של סלאח א-דין, א-זהיר ע'אזי מחלב, ב-1212, שסימנו את סיום היריבות בין שני ענפי המשפחה. אל-עאדל גם יזם תוכנית נרחבת של ביצורים מחדש ברחבי תחומיו, והמצודה העצומה של דמשק הייתה אחת מהישגיו הבולטים בתחום זה.
מותו ומורשת

אחד היעדים העיקריים של מדיניות החוץ של אל-עאדל היה למנוע עוררות של מסע צלב חדש. עם זאת, בספטמבר 1217 נחת צבא צלבני חדש בעכו. אל-עאדל לא היה מוכן כלל להתקפה זו, ולמרות גילו המבוגר (72) הוא מיהר להוביל את כוחותיו לפלשתינה כדי להתעמת עמם. המערכות בפלשתינה לא הביאו לו הצלחה משמעותית, ובאוגוסט 1218 קיבל את הידיעה המזעזעת שכוח צלבני שני נחת במצרים ותקף את דמיאט. הוא חלה ומת במהלך המערכה (אוגוסט 1218), ובנו אל-מלכ אל-כאמל ירש אותו.
שלטונו של אל-עאדל היה מכריע בקביעת צורתה של הממלכה האיובית לשנים רבות לאחר מכן. לאחר מותו, הירושה במצרים והתואר הנחשק של סולטאן נותרו בקו הגברי הבכור של צאצאיו. צאצאיו שלטו גם במבצר הגבול החשוב מיאפרקין בצפון-מזרח הממלכה האיובית. במקומות אחרים, צאצאיו של סלאח א-דין שמרו על חלב, ומשפחתו של אחיו האחר של אל-עאדל, נור א-דין שהאנשה, החזיקה בבעלבכ וחמה. חומס נשלטה על ידי צאצאיו של דודו של אל-עאדל, שירכוה. דמשק הפכה למוקד היריבות העיקרי בין ענפי המשפחה השונים, ועברה ידיים מספר פעמים עד לסיום השלטון האיובי.
קישורים נוספים

מדיה וקבצים בנושא  בוויקישיתוף
הערות שוליים

↑  From Saladin to the Mongols: The Ayyubids of Damascus, 1193–1260 by R. Stephen Humphreys, SUNY Press 1977, p. 155
↑  Mark Cartwright, Saladin, World History Encyclopedia (באנגלית)
↑  Proposed marriage of Richard the Lionheart's sister to Saladin's Brother, Helena P. Schrader (באנגלית)
↑  תבנית:The Cambridge History of Egypt
| --- | --- |
בקרת זהויות :  GND: 122734017  ISNI: 0000 0000 1259 6375  LCCN: n82241759  NTA: 263101517  TDVİA: el-melikul-adil-i  VIAF: 64896588   WorldCat (עם VIAF): 64896588 
מטבע של אל-עאדל סיף א-דין אבו בכר מוחמד הראשון. כמושל במסופוטמיה (1194–1199). מטבע ממטבעת מיאפרקין. מתוארך לשנת 1194–1195 לספירה.
דונאושינגן

| --- | --- |
סמל דונאושינגןסמל דונאושינגן

 מדינה:  גרמניה גרמניה
 מדינה בגרמניה:  באדן-וירטמברג באדן-וירטמברג
 שטח:  104.62 קמ"ר
 גובה:  677 מטרים
 אוכלוסייה:  ‏
  ‑ בעיר:  22,312 (31 בדצמבר 2023)
 קואורדינטות:  47°57′11″N 8°30′12″E﻿ / ﻿47.953055555556°N 8.5033333333333°E﻿ / 47.953055555556; 8.5033333333333 
 אזור זמן:  UTC+1
 https://www.donaueschingen.de/
 he
 
דונאושינגן היא עיירה גרמנית ביער השחור בדרום מערב באדן-וירטמברג, הממוקמת כ-13 קילומטרים מדרום לעיר המחוז וילינגן-שווננינגן, המרכז האמצעי הוא העיר השנייה בגודלה ברובע שוורצוואלד-באר. עד הרפורמה המחוזית ב-1 בינואר 1973 הייתה דונאושינגן עיר המחוז של מחוז דונאושינגן ומאז שייכת למחוז שוורצוואלד-באר.
דונאושינגן היא עיר מחוז גדולה מאז 1 ביולי 1993.
דונאואשינגן מתועד לראשונה בשם אסינגה בשנת 889; הצורה המודרנית של השם מעידה לראשונה בשנת 1292.
הערות שוליים

↑  Willkommen | Donauquellstadt Donaueschingen, www.donaueschingen.de
↑  Berger, Dieter, Duden. Geographische Names in Deutschland, 2nd edition, Duden 1999.
| --- | --- |
בקרת זהויות :  NLI: 987007564589705171  BnF: cb12169720k (data)  GND: 4012715-1  LCCN: n81058985  MusicBrainz: 5f8c4ecd-17be-4232-8ab7-92e032ec539b  NKC: ge138837  VIAF: 163872157   WorldCat (עם VIAF): 163872157
דואולינגו

| --- | --- |

 סוג:  אתר ללימוד שפות
 תקופת הפעילות:  30 בנובמבר 2011 – הווה (13 שנים)
 מייסדים:  לואיס פון אהן סברין האקר
 שירותים עיקריים:  לימוד שפות
 הרשמה:  ללא תשלום
 שפות תכנות:  Scala 
 en.duolingo.com
 
דואולינגו (Duolingo) היא חברת טכנולוגיה חינוכית אמריקאית המייצרת אפליקציות למידה ומספקת הסמכת שפה.
דואולינגו מציע קורסים בנושאי מוזיקה, מתמטיקה ולמידת שפות, ביניהן מוכרות כגון אנגלית, צרפתית, וספרדית ומוכרות ופופולריות פחות כגון ולשית, אירית, וסוואהילי. שירותים נוספים כוללים את מבחן האנגלית של Duolingo, תוכנית הסמכה מקוונת, ו־Duolingo ABC, אפליקציית למידת קרוא וכתוב לילדים. החברה משתמשת במודל פרימיום, עם השירות בתשלום האופציונלי שלה, Super Duolingo, שמבטל את הפרסומות באפליקציה ומציע תכונות נוספות, וכן שירות נוסף בתשלום, בשם Duolingo Max, המציע תכונות מבוססות בינה מלאכותית גנרטיבית (כגון "Roleplay", שותף אינטראקטיבי לשיחה; "Explain My Answer", המנתחת תשובות שגויות באמצעות גרסה מותאמת של GPT-4; ו-"Video Call", המאפשרת שיחות וידאו עם דמויות וירטואליות. השירות זמין בקורסים ובשווקים נבחרים ומיועד לשיפור יכולות השפה באמצעות אינטראקציות דינמיות.)
נכון לספטמבר 2023, שבמהלכו התקינו את האפליקציה 16 מיליון משתמשים, עמדה דואלינגו בראש אפליקציות לימוד השפות בעולם.
סקירה שיטתית של מחקרים על Duolingo מ-2012 עד 2020 מצאה יחסית מעט מחקרים המלמדים כי הפלטפורמה יעילה לצורך לימוד שפה, אך נמצאו כמה מחקרים שדיווחו על שביעות רצון והנאה גבוהים יחסית של משתמשים ותפיסות חיוביות לגבי יעילות האפליקציה. מחקרים אחרים לימדו כי דואולינגו יעיל ללימוד שפה ולרכישת אוצר מילים.
היסטוריה

הפרויקט נוצר על ידי פרופסור לואיס פון אהן מאוניברסיטת קרנגי מלון ועל ידי הסטודנט שאותו הנחה סברין האקר. האתר הושק בגרסת בטא ב־30 בנובמבר 2011, לאחר שצבר רשימת המתנה של למעלה מ־300,000 אנשים. המטרה המקורית של הפרויקט הייתה שהלומדים יתרגמו בפועל מסמכים ואתרים שונים משפות שונות לאנגלית. ואכן, עד 19 בינואר 2012 השירות תרגם למעלה מ־45,000 משפטים.
ב־19 ביוני 2012 האתר נפתח לציבור הרחב, והחל מסוף מאי 2013 השירות זמין גם באפליקציה לאנדרואיד ול־iOS.
בראשיתו מומן הפרויקט באמצעות מענק מתוכנית עמיתי מקארתור והקרן הלאומית למדע (NSF), והוא מפותח בעיקר באמצעות שפת התכנות פייתון.
באוקטובר 2011 גייסה החברה 3.3 מיליון דולרים בקמפיין גיוס שהובל על ידי יוניאון סקוור ונצ'רס ובקמפיין בהשתתפות הסופר טים פריס וחברת A-Grade investments שבבעלות השחקן אשטון קוצ'ר. בספטמבר 2012 גייסה החברה 15 מיליון דולר נוספים בקמפיין גיוס בהובלת New Enterprise Associates (ובהשתתפות יוניאון סקוור ונצ'רס) שהשלים את גיוס ההון של החברה ל-18.3 מיליון דולרים.
ביוני 2013, כשנה לאחר השקתה, נרשמו בדואולינגו למעלה מ-4 מיליון משתמשים. בנובמבר אותה שנה עבר מספר הנרשמים את ה-15 מיליון. ב-9 באוקטובר 2013 הושקה אפשרות שבה המשתמשים יכולים להוסיף בעצמם שיעורים בשפות נוספות לאתר, במטרה להרחיב בצורה משמעותית את מספר השפות המוצעות בתוך כשנה.
בפברואר 2014 גייסה החברה 20 מיליון דולר נוספים בקמפיין בהובלת Kleiner Caufield & Byers. לשירות היו רשומים כ-25 מיליון משתמשים, מתוכם כ-12.5 מיליון משתמשים פעילים. ביוני 2014 היו רשומים בשירות 30 מיליון משתמשים.
ביוני 2015 גייסה דואולינגו 45 מיליון דולר בהובלת גוגל קפיטל. ביולי 2017 גייסה עוד 25 מיליון דולר בהשקעה של דרייב קפיטל.
בינואר 2017 הפסיקה החברה את תוכנית התרגום שלה, והפכה את השירות לשירות לימודי בלבד. נכון לאפריל 2017 היו לאפליקציה למעלה מחמישים מיליון הורדות בחנות האפליקציות של גוגל פליי בלבד.
באוגוסט 2018 דווח כי בשירות רשומים למעלה מ-300 מיליון משתמשים רשומים.
בדצמבר 2019 גייסה דואולינגו עוד 30 מיליון דולר מחברת ההשקעות CapitalG מבית Alphabet. בשלב זה דיווחו בדואלינגו על 30 מיליון משתמשים פעילים. מספר העובדים בחברה גדל ל־200, ומשרדים חדשים נפתחו בסיאטל, ניו יורק ובייג'ינג.
בדואלינגו תכננו להשתמש בכספים שגייסו כדי לפתח מוצרים חדשים ולהרחיב עוד יותר את הצוות באגפים הנדסה, פיתוח עסקי, עיצוב, יוצרי תוכניות לימודים ותוכן, הסברה לקהילה ושיווק.
בתחילת העשור השני של המאה ה-21 נודעה Duolingo בסרטונים הוויראליים שלה בפלטפורמת המדיה החברתית טיקטוק, ובפלפורמת שיתוף לסרטוני וידאו קצרים יוטיוב שורטס, המוצעת על ידי יוטיוב.
באוגוסט 2022 שופר הממשק של Duolingo כאשר מבנה התקדמות הקורס מעיצוב דמוי ענפי עץ, שבו המשתמשים יכלו לבחור מתוך מגוון שיעורים לאחר השלמת שיעורים קודמים, שונה להתקדמות ליניארית. השינוי זכה לביקורת נרחבת מצד משתמשים במגוון ערוצי מדיה חברתית, כולל Reddit וטוויטר. המנכ"ל לואיס פון אהן אמר שאין תוכניות לבטל את השינויים, שנועדו לפשט את Duolingo עבור משתמשים חדשים, וכי תחזוקה של הגרסה הישנה והחדשה יחד תהיה קשה.
באוקטובר 2023 הוציאה Duolingo קורסי מתמטיקה ומוזיקה באנגלית ובספרדית עבור משתמשי iOS. בנובמבר השיקה גם קורס מוזיקה.
באוקטובר 2024 בכנס Duocon הכריזה Duolingo על מספר שירותים חדשים, ביניהם שיחת וידאו עם דמות וירטואלית, ומשחק בשם Duolingo Adventures.
מודל עסקי

המודל העסקי המקורי של האתר היה 'מיקור המונים', כשחברות שונות כמו CNN ו-BuzzFeed היו רוכשות מהאתר שירותי תרגום, שהיו מבוצעים בפועל על ידי הלומדים כחלק מתהליך הלמידה שלהם. בהמשך הלכה והתמקדה האפליקציה בלימוד והפסיקה למכור שירותי תרגום.
כיום, רוב האפשרויות באתר ובאפליקציה זמינות למשתמש בחינם, אולם באפליקציה נלוות להם פרסומות רבות. באפליקציה הטלפונית המשתמש החינמי מוגבל באמצעות שיטת ה'לבבות', כשלאחר 5 טעויות עליו לשלם בנקודות, לתרגל או להמתין להתמלאות מאגר הלבבות שלו, על מנת להמשיך ולהתקדם בציר הלמידה (כאשר לומדים דרך האתר אין הגבלת 'לבבות'). גרסת הפרימיום של האתר והאפליקציה בתשלום, הנקראת ‘Super Duolingo’, היא נקייה מפרסומות, ואין בה 'הגבלת לבבות'. גרסת הפרימיום מאפשרת גם גישה לבחנים, שימוש אופליין באפליקציה ואפשרות להפסיד יום תרגול בחודש מבלי לאבד את הישג 'רצף' התרגול. בגרסת המחשב של התוכנה אין הגבלה למספר הטעויות, ורק לאחר השלמת פרק לימוד מופיעה פרסומת לשניות אחדות.
ב-2012 השיקה החברה את ה'אינקובטור' לפיתוח קורסים חדשים ולשיפורם של קורסים ישנים. עם הזמן התרבו הפניות של דוברי שפות שונות שביקשו לסייע ולפתח קורסים. החל מ-2013 פתח האתר את האפשרות להתנדב בבניית ושיפור הקורסים. בשיאה הגיעה מצבת המתנדבים באתר לכאלף. עם זאת, בעקבות העלייה ברווחיות האתר, במרץ 2021 החליטו בהנהלת החברה שאין זה ראוי להמשיך להתבסס על עבודת מתנדבים, והודיעו על סגירת תוכנית ההתנדבות, כך שמפתחי הקורסים בעתיד יתוגמלו בשכר. החברה אף הקימה קרן בת 4 מיליון דולרים, שבכוונתה לחלק למתנדבים השונים שפעלו בה לאורך השנים, לצד אירועי הוקרה שתקיים לכבודם, ומסרה כי תציע לחלקם להמשיך ולפעול בחברה בשכר ובמשרות חלקיות.
שירותים > Duolingo ABC

Duolingo ABC היא אפליקציה לנייד עבור ילדים צעירים ללימוד אותיות, צלילים, קוליות ומושגים בסיסיים אחרים של קריאה מוקדמת. האפליקציה שוחררה בשנת 2020 והיא חופשית לשימוש. האפליקציה אינה מכילה מודעות או רכישות בתוכה. האפליקציה זמינה ב-iOS וב-Android ונכון לדצמבר 2024 היא באנגלית בלבד.